מטוס קרב רב-משימתי

מטוס קרב רב-משימתי מדגם [[F-16I סופה. מטוסי ה-F-16 פייטינג פלקון הם ממטוסי הקרב הרב-משימתיים הידועים והנפוצים ביותר.]]
מטוס קרב רב-משימתי (לעיתים מכונה גם "רב-שימושי") הוא מטוס קרב למטרות קרבות אוויר וכן למטלות נוספות. מטוס קרב רב-משימתי עשוי להיות הכלאה בין מטוס יירוט ומטוס תקיפה, בין מטוס יירוט ומפציץ, או בין מטוס קרב, מטוס לוחמה אלקטרונית ומטוס סיור. ישנם מטוסי קרב רב-משימתיים שממלאים את כל התפקידים: עליונות אווירית, יירוט, תקיפת מטרות קרקע וים, הפצצה, צילום, בקרה אווירית ולוחמה אלקטרונית.

==היסטוריה==

השימוש הראשון במונח נטבע בעקבות פרויקט "מטוס הקרב הרב-משימתי" שבו לקחו חלק כמה מדינות אירופאיות. הפרויקט יצא לדרך בשנת 1968 ומטרתו הייתה פיתוח של מטוס שיהיה מפציץ טקטי, מטוס סיור אווירי, מיירט ומטוס המותאם להמראה ונחיתה מנושאת מטוסים. הרעיון שעמד בבסיס הפרויקט היה תכנון וייצור של מטוס אחד שיענה לצרכים השונים של חילות האוויר של המדינות המשתתפות. תוצר הפרויקט הוא הפאנביה טורנדו שיוצר בשני דגמים שונים: הראשון טורנדו IDS, שהיה מטוס אמנעה אווירית ומטוס תקיפה, והשני טורנדו ADV, שהיה מטוס קרב-מיירט.

המונח "מטוס קרב רב-משימתי" חדש יחסית, אך ישנם מטוסים שיוצרו עוד קודם לכן וענו להגדרה זו. דוגמה לכך הוא המטוס יונקרס Ju 88 שיוצר בגרמניה ויכול היה לשמש כמפציץ, כמפציץ צלילה, כמטוס קרב ועוד. גם מקבילו הבריטי, דה הבילנד מוסקיטו ומטוס חיל האוויר האמריקאי מקדונל דאגלס F-4 פנטום מתאימים להגדרה של מטוס קרב רב-משימתי. גרסאות שונות של מטוס זה שימשו כמטוס קרב, מפציץ, מטוס סיור וכמטוס דיכוי הגנה אווירית. מטוס הקרב הסילוני החדש ביותר שעונה להגדרה זו במדויק (דגם אחד של המטוס משמש לכל התפקידים ולא דגמים שונים שלו) הוא מטוס ה-F/A-18 סופר הורנט. מטוס זה מסוגל להפציץ מטרות ימיות ומטרות הקרקע וליירט מטוסים עוינים. המטוס יכול לשמש אף כמטוס תדלוק או כמטוס לוחמה אלקטרונית.

אחד ממטוסי הקרב הרב-משימתיים הנפוצים ביותר בעולם הוא F-16 פייטינג פלקון, שיכול לשמש הן כמטוס יירוט והן כמטוס תקיפה והפצצה. בתחילת המאה ה-21 נכנס לשירות בכמה חילות אוויר (בהם חיל האוויר הישראלי) ה-F-35 לייטנינג II, מטוס קרב רב-משימתי חמקן מהדור החמישי, המצויד באוויוניקה מתקדמת ומשמש ליירוט, עליונות אווירית, הפצצה טקטית, אמנעה אווירית, דיכוי הגנה אווירית, ביון, צילום אווירי, בקרה אווירית ולוחמה אלקטרונית.

==מטוסי קרב רב-משימתיים==
{| class="wikitable sortable"
|-
! שם המטוס !! טיסת בכורה !! כניסה לשירות !! מדינות מפעילות (עיקריות) !! תמונה
|-
| F-16 פייטינג פלקון || 1974 || 1978 || , , , מדינות רבות נוספות |-
| F/A-18 הורנט || 1978 || 1983 || |-
| פרויקט הלביא || 1986 || לא נכנס ליצור סדרתי || |-
| F/A-18 סופר הורנט || 1995 || 1999 || (חיל הים), |-
| F-35 לייטנינג II || 2012 || 2016 || , , , מדינות נוספות |-
| צ'נגדו J-10 || 1998 || 2003 || סין, |-
| מיראז' 2000 || 1978 || 1984 || , , , |-
| דאסו ראפאל || 1986 || 2001 || , , |-
| טג'אס || 2001 || 2015 || |-
| KAI T-50 גולדן איגל || 2002 || 2005 || |-
| JF-17 || 2003 || 2007 || סין, |-
| מיג-29 || 1977 || 1983 || , |-
| מיג-35 || 2007 || טרם נכנס לשירות || |-
| סוחוי Su-30 || 1989 || 1996 || , |-
| סוחוי Su-35(SU-27M ו-SU-35) || 1998, 2008 || טרם נכנס לשירות || |-
| JAS-39 גריפן || 1988 || 1996 || |-
| טורנדו || 1974 || 1982 || , , |-
| יורופייטר טייפון || 1994 || 2003 || , , , |-
| F-15E סטרייק איגל || 1986 || 1988 || |}

==ראו גם==
* מטוס עליונות אווירית
* מטוס תקיפה
* סיוע אווירי קרוב

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:מטוסי קרב
רב-משימתי